BLA เปิดขายผลิตภัณฑ์ช่องทางออนไลน์เต็มรูปแบบ
BLA เปิดขายผลิตภัณฑ์ช่องทางออนไลน์เต็มรูปแบบ พร้อมชวนวางแผนภาษีครบจบที่เดียว ในงานมหกรรมการเงินส่งท้ายปี60
16 พ.ย. 2560

นายเรืองศักดิ์ ปัญญาบดีกุล ผู้ช่วยผู้จัดการใหญ่อาวุโส สายการตลาด บริษัท กรุงเทพประกันชีวิต จำกัด (มหาชน) หรือ BLA เปิดเผยว่า กรุงเทพประกันชีวิตในฐานะผู้นำการสร้างความมั่นคงทางการเงิน และเคียงข้างชีวิตคนไทยมากว่า 66 ปี ยกมาตรฐานการวางแผนภาษีตามแนวคิด “วางแผนภาษีครบ จบที่เดียว กับกรุงเทพประกันชีวิต” ออกแบบการวางแผนภาษีทั้งการปรับช่องทางการนำเสนอผลิตภัณฑ์ และออกแบบผลิตภัณฑ์ให้หลากหลายเหมาะกับผู้บริโภคในยุคดิจิตอล
โดยการเปิดการขายผลิตภัณฑ์ในช่องทางออนไลน์อย่างเต็มรูปแบบ ที่เพิ่มทั้งความสะดวกสำหรับลูกค้าที่ไม่มีเวลาในช่วงปลายปี แต่ต้องการจะซื้อผลิตภัณฑ์ทางการเงินเพื่อวางแผนภาษี  โดยช่องทางการขายที่ครบวงจรนี้มีทั้งการนำเสนอผลิตภัณฑ์ให้เลือกซื้อ และการช้อปออนไลน์ได้จนถึงการออกกรมธรรม์ประกันภัย โดยได้การรับรองมาตรฐานระบบบริหารความมั่นคงปลอดภัยสารสนเทศ ที่ทำให้ลูกค้าสามารถซื้อกรมธรรม์ผ่านระบบออนไลน์ได้อย่างสะดวก ปลอดภัย และมั่นใจได้
สำหรับผลิตภัณฑ์การวางแผนภาษีในช่องทางออนไลน์นี้ มีทั้งผลิตภัณฑ์การวางแผนประกันชีวิตแบบออมทรัพย์ทั้งระยะสั้นและระยะยาว อย่าง บีแอลเอ สมาร์ท เซฟวิ่ง 168 แบบประกันสะสมทรัพย์ที่ช่วยบริหารจัดการเงินออม ซึ่งจำหน่ายทั้งในช่องทางออนไลน์และตัวแทนชำระเบี้ยประกันภัย 8 ปี คุ้มครองยาว 16 ปีรับเงินคืนทุกปี
รวมผลประโยชน์ตลอดสัญญา 1,102% และความคุ้มครองชีวิตสูงสุด 1,000% ของจำนวนเงินเอาประกันภัย และบีแอลเอ สมาร์ทเกน จ่ายเพียงครั้งเดียว คุ้มครองนาน 10 ปี พร้อมมีเงินคืน รวมทั้งผลิตภัณฑ์บำนาญ ด้วยบีแอลเอ พร้อมเกษียณ รวมทั้งแบบประกันคุ้มครองสินเชื่อเพื่อประชาชน (MRTA)
พร้อมกันนี้ ยังนำทีมที่ปรึกษาการเงินและตัวแทนประกันชีวิต มาวางแผนการเงินให้เหมาะสมกับทุกช่วงวัย ทั้งสินค้าระยะสั้นและระยะยาว ตอบโจทย์ทุกไลฟ์สไตล์การวางแผนภาษี วางแผนการลงทุนคู่ความคุ้มครองผ่านนวัตกรรม 3B LINK วางแผนการออม แผนการศึกษาบุตร แผนป้องกันความเสี่ยงและแผนการเกษียณ
โดยมีผลิตภัณฑ์การวางแผนจากทั้งกรุงเทพประกันชีวิต กรุงเทพประกันภัย รวมทั้งกองทุนรวมคุณภาพระดับ Morning Star จาก บลจ. บัวหลวง ตามมาด้วยผลิตภัณฑ์และโปรโมชั่นสุดพิเศษภายในงาน ทั้งบีแอลเอ พร้อมเกษียณ หรือ บีแอลเอ ยูนิต เพนชั่น ตอบโจทย์การวางแผนเกษียณอย่างยืดหยุ่นเหมาะกับคนรุ่นใหม่ การวางแผนการออมด้วย บีแอลเอ สมาร์เกน ชำระเบี้ยครั้งเดียว ครั้งครองยาว 10 ปี รับผลประโยชน์ตลอดสัญญา การวางแผนกองทุนผ่าน LTF และ RMF ให้คุณวางแผนการลดหย่อนภาษีตามหลักเกณฑ์ที่กรมสรรพากรกำหนดในต้นปีอย่างสบายใจ
ส่งท้ายปี 2560 พบกันที่งานมหกรรมการเงินมันนี่ เอ็กซ์โป เชียงใหม่ 10-12 พฤศจิกายน ที่เซ็นทรัล เชียงใหม่ แอร์พอร์ต SET in the City กรุงเทพมหานคร 2017 16 – 19 พฤศจิกายน ที่รอยัลพารากอน ฮอลล์ ชั้น 5 มหกรรมการเงินส่งท้ายปีมันนี่ เอ็กซ์โป 2017 30 พฤศจิกายน – 3 ธันวาคม ที่ศูนย์นิทรรศการและการประชุม ไบเทค บางนา และ ไทยแลนด์ สมาร์ท มันนี่ 15-17   ธันวาคม ที่เซ็นทรัล พลาซ่า ลาดพร้าว 